recursal/SuperWikiNEXT-32B huggingface dataset:
**ניקולאי סקדובסקי** (באוקראינית: **Микола Скадовський**;‏  16 בנובמבר 1845 – 11 ביוני 1892) היה צייר אוקראיני שהתמחה בסצנות ז'אנר.

ביוגרפיה
--------

הוא היה צאצא למשפחה ותיקה של האצולה הפולנית שנשבעה אמונים לאימפריה הרוסית בשנות ה-90 וקיבלה אדמות ליד סקדובסק. ילדותו עברה באודסה, שם למד. בשנת 1865, הוא נרשם לפקולטה לרפואה באוניברסיטת מוסקבה. במהלך אותה תקופה, הוא גם ביקר בשיעורים בבית הספר לציור, פיסול ואדריכלות במוסקבה.

עד מהרה גילה שהרפואה השאירה לו מעט זמן לעסוק בציור, אז הוא עבר ללמוד משפטים במקום. ב-1869 סיים את לימודיו באוניברסיטה ובבית הספר לציור, שם קיבל מדליית זהב, והחליט להתמסר כולו לאמנות. הוא למד זמן קצר באקדמיה לאמנות בדיסלדורף, בהיותו בן למשפחה עשירה, הוא יכול היה לבלות את השנים הבאות בביקור בגלריות לאמנות מפורסמות ברחבי אירופה ולהעתיק את ציורי המאסטרים הישנים.

ב-1876 חזר לבלוזיורקה והקים סטודיו משלו. הופעתו הראשונה הייתה ב-1879 בתערוכה של "החברה הקיסרית להערכת האמנויות", ושנתיים לאחר מכן, השתתף בתערוכה פרטית של ציירים אוקראינים שאורגנה על ידי רופין סודקובסקי. בשנת 1882, אחד מציוריו נרכש על ידי גלריית טרטיאקוב.

בשנה שלאחר מכן, הוא חזר לאיטליה ויצר סדרה של צבעי מים. בשנת 1889, הוא היה ממייסדי "חברת האמנים הדרום-רוסים". לאחר מכן הציג בסדרת תערוכות, כולל אחת בולטת במיוחד ב-1892, שהתקיימה לטובת קורבנות הרעב.

הוא נפטר לפתע מאוחר יותר באותה שנה, בעקבות מחלה קצרה.

גלריה
-----

* חסרי ביתחסרי בית
* ארוחת ערבארוחת ערב
* לפני הקונצרטלפני הקונצרט
* המשוגעהמשוגע

קישורים חיצוניים
----------------

ויקישיתוף מדיה וקבצים בנושא **ניקולאי סקדובסקי** בוויקישיתוף

הערות שוליים
------------

1. ↑  Художник Николай Скадовский, artkavun.kherson.ua
2. ↑  Скадовский Николай Львович. Виртуальный проект "Краеведение Таврии".ХОУНБ им. О. Гончара, krai.lib.kherson.ua

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ניקולאי סקדובסקי"**.
דבורה לחובר
**דבורה לָחוֹבֶר** (לאחובר) (1895 – 1 במאי 1962) הייתה מחנכת ישראלית. עסקה בתרגום ובעריכה. עורכת ירחון "האִשה" (ירושלים 1926–1929).

ביוגרפיה
--------

דבורה לחובר נולדה בעיר חורז'ל (חוֹזֶ'לֶה) שבפולין, ליד הגבול עם מזרח פרוסיה (גרמניה). בנעוריה עברה לוורשה, ושם סיימה סמינר למורים בקורסים העבריים הגבוהים בהנהלתו של ש"ל גורדון. עם סיום לימודיה עבדה כמורה לעברית ולתנ"ך בגימנסיה העברית בוורשה. בימי מלחמת העולם הראשונה פעלה למען פליטים יהודים.

הייתה פעילה בחוגי נוער ציוני וממייסדי "צעירי ציון" בפולין. בשנת 1920 עלתה לארץ ישראל. בארץ המשיכה את עבודתה כמורה וכמו כן עבדה כמתרגמת ספרים לנוער לעברית. בשנים 1926–1929 ערכה את הירחון "האִשה", שהופיע בירושלים. אחר כך עבדה בקק"ל ונסעה בשליחותה לפולין.

בהמשך עבדה כמורה לעברית ולתנ"ך במשק הפועלות צפון (תל אביב) בהנהלת חנה צ'יזיק, עד פרישתה לגמלאות בשנת 1960. בשנים האחרונות לחייה עבדה כמורה וכמפקחת בבתי ספר לנערות עובדות של ויצו.

לחובר לא נישאה מעולם, וסבלה מבדידות. הייתה מיודדת עם המשורר יעקב פיכמן. היא תוארה כאישה שופעת רגש, בעלת השכלה רחבה ומורה אהובה.

נפטרה בתל אביב לאחר מחלה, בגיל 67. נקברה בבית העלמין נחלת יצחק. הניחה אחים ואחיות, ביניהם פישל לחובר.

קישורים חיצוניים
----------------

* רשימת הפרסומים של דבורה לחובר, בקטלוג הספרייה הלאומית
* דבורה לחובר, דבר, 2 במאי 1962 (נקרולוג)
* איטה קאליש, לזכר נעדרים | דבורה לחובר, דבר, 22 באפריל 1963
* י. מימוני, לזכר נעדרים | דבורה לחובר, דבר, 28 במאי 1962
* י. מימוני, לזכר נעדרים | דבורה לחובר, דבר, 4 ביוני 1967

הערות שוליים
------------

1. ↑  איטה קאליש, לזכר נעדרים | דבורה לחובר, דבר, 22 באפריל 1963.
2. ↑  י. מימוני, לזכר נעדרים | דבורה לחובר, דבר, 28 במאי 1962.
3. ↑  דבורה לחובר באתר חברה קדישא ת"א–יפו.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007498568805171
* ISNI: 0000 0003 5945 9388
* LCCN: no2011168287
* VIAF: 218130537
* WorldCat: lccn-no2011168287

 |
המהירות הזוויתית היא קצב השינוי בזמן של הזווית בין נקודה כלשהי על הגוף לבין ציר הייחוס
 הסיבוב שבתרשים הוא נגד כיוון השעון, לכן על פי כלל יד ימין כיוון וקטור המהירות הזוויתית הוא למעלה.
**מהירות זוויתית** או **מהירות סיבובית** היא גודל המבטא את מהירות הסיבוב של גוף והיא קבועה עבור גוף קשיח חופשי. כאשר גוף שאינו נקודתי מסתובב במרחב על ציר סיבוב כלשהו, המהירות של כל נקודה בגוף שונה. אם הגוף קשיח וחופשי, כל נקודה בו מבצעת תנועה מעגלית קצובה. על מנת להגדיר את מהירות הסיבוב של הגוף נסתכל על הזווית שעובר הקו המחבר נקודה בגוף עם ציר הסיבוב ביחידת זמן, וזו המהירות הזוויתית. אם כן, המהירות הזוויתית היא קצב השינוי בזמן של הזווית בין נקודה כלשהי על הגוף לבין ציר הייחוס, או הנגזרת של הזווית לפי הזמן:

\omega ={\frac {d\theta }{dt}}.
מהירות זוויתית נמדדת, במערכת היחידות SI, ברדיאנים לשנייה ({\displaystyle {\rm {{rad}/{sec}}}}). כיוון שרדיאן הוא ערך מספרי טהור (חסר יחידות), ניתן להתייחס ליחידות המהירות הזוויתית גם כהרץ (Hz) (ועיינו עוד בהמשך). מתוך המהירות הזוויתית של הגוף, \omega , ניתן לחשב את המהירות הקווית v של נקודה בגוף המסתובב לפי הנוסחה:

{\displaystyle v=\omega R}
כאשר R הוא רדיוס הסיבוב – מרחק הנקודה מציר הסיבוב.

מלבד גופים מסתובבים, המהירות הזוויתית שימושית לתיאור תנועה מעגלית באופן כללי, והיא גודל טבעי בתיאור הפיזיקלי של מערכות בעלות סימטריה גלילית או כדורית.

וקטור המהירות הזוויתית הוא פסאודו-וקטור שגודלו כגודל המהירות הזוויתית וכיוונו נקבע לפי כלל יד ימין: אם מסובבים את אצבעות יד ימין עם כיוון התנועה, האגודל יפנה לכיוונה של המהירות הזוויתית. בניסוח מתמטי:

{\displaystyle {\vec {\omega }}={\frac {{\vec {r}}\times {\vec {v}}}{r^{2}}}}
אם לא פועל על גוף מומנט כוח שקול ומסתו קבועה, וקטור המהירות הזוויתית הוא גודל שמור.

תדירות זוויתית
--------------

גוף קשיח שמסתובב בחופשיות (ותנועה מעגלית קצובה באופן כללי) הוא תופעה מחזורית, ולכן ניתן להתייחס למהירות הזוויתית הסקלרית כאל גודל המבטא תדירות טבעית (ביחידות של {\displaystyle {\rm {{rad}/{sec}}}}), ומתקיים הקשר:

{\displaystyle \omega ={{2\pi } \over T}={2\pi f}}
כאשר T הוא זמן המחזור (הזמן שלוקח לגוף להשלים מחזור אחד) ו־f היא התדירות בהרצים (מספר המחזורים בשנייה). במקרה כזה, שבו יש ל־\omega  משמעות של תדירות, היא נקראת תדירות זוויתית.

השימוש בתדירות הזוויתית במקום התדירות בהרצים מונעת את הצורך בשימוש בקבוע π, ולכן נעשה בה שימוש נרחב לא רק במכניקה של מערכות מסתובבות, אלא גם בתופעות מחזוריות אחרות, ובעיקר בסוגים שונים של מתנד הרמוני. בגוף מסתובב, ניתן לפרש את התדירות הזוויתית כמהירות זוויתית, אך ברוב התופעות אותן מתארים בעזרת תדירות זוויתית (למשל מעגל LC) כלל אין למהירות הזוויתית משמעות.

ראו גם
------

* תנע זוויתי
* תאוצה זוויתית

קישורים חיצוניים
----------------

ויקישיתוף מדיה וקבצים בנושא **מהירות זוויתית** בוויקישיתוף
* תנועה מעגלית, באתר דע מדע
* מהירות זוויתית, באתר אנציקלופדיה בריטניקה (באנגלית)
* מהירות זוויתית, באתר MathWorld (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4265086-0

 |
**דבורה טייטלבאום** (1941–2008) הייתה ביוכימאית ישראלית, שותפה לפיתוח התרופה קופקסון לטרשת נפוצה.

קורות חייה
----------

דבורה סביצקי נולדה בתל אביב ב-1941 להורים שעלו מפולין בשנות ה-30. היא גדלה בתל אביב. למדה בבית הספר העממי אחד העם ובתיכון במגמה ביולוגית.

בשירותה הצבאי הכירה את חיים טייטלבוים, לימים תא"ל בצה"ל, והם נישאו ב-1962. היו להם שני ילדים: שי ושגית.

דבורה טייטלבוים למדה תואר ראשון בביולוגיה באוניברסיטת תל אביב וסיימה ב-1966 את התואר השני. לאחר מכן עברה למכון ויצמן למדע, והחלה בלימודי דוקטורט אצל פרופ' רות ארנון במחלקה לאימונולוגיה.

במשך שנים רבות עסקה במחקר בתחום פיתוח תרופה למחלת הטרשת הנפוצה, עליו עבדה יחד עם מיכאל סלע ורות ארנון. המחקר הביא לפיתוחו של החומר קופולימר 1, פולימר סינתטי, שהיה הבסיס לתרופה פורצת הדרך, הקופקסון, המיוצרת על ידי חברת טבע משנת 1995. ב-1974 סיימה טייטלבוים את הדוקטורט, ועד אז הספיקו החוקרים לרשום פטנט על החומר, בחלקים שווים בין שלושתם: סלע, ארנון וטייטלבוים.

טייטלבאום נשארה במכון ויצמן והמשיכה לעבוד על הקופקסון כעמיתת מחקר במחלקה לאימונולוגיה. כשהחלה חברת טבע לפתח את הקופקסון כתרופה, שימשה יועצת לחברה, וסייעה לה בתכנון וביצוע המחקרים והניסויים.

טייטלבוים יצאה ב-1980 להשתלמות של שנה באוניברסיטת טאפטס בארצות הברית.

נפטרה מסרטן ב-2008. לאחר מותה הקימו ילדיה, לזכרה ולזכר אביהם, קרן מחקרים במכון ויצמן, התומכת בשיתופי פעולה בין המכון לבתי חולים.

קישורים חיצוניים
----------------

* איתי נבו, המדעניות פורצות הדרך שנשכחו: פיתחה את התרופה, לא את הקריירה, במדור "מדע במבט-על" באתר של מכון דוידסון לחינוך מדעי, 8 במרץ 2017
* עודד חרמוני, הפרופסורים המיליונרים של מכון ויצמן, באתר הארץ, 4 ביולי 2004
* מדענים ישראליים איתרו מאפיינים גנטיים המשפיעים על תגובה של חולי טרשת נפוצה לתרופה קופקסון, באתר מכון ויצמן, 10 באוקטובר 2007
* על דבורה טייטלבוים ז"ל, באתר רבדים
בברית המועצות היו ז'אנרים רבים של מוזיקה, והמוזיקה הוקלטה בתקופות שונות. רוב המוזיקה נחשבה לחלק מהתרבות הרוסית, אבל תרבויות מעמים אחרים של רפובליקות ברית המועצות תרמו רבות גם כן. המדינה הסובייטית תמכה במוסדות מוזיקה, אבל צינזרה את המוזיקה. לפי לנין, "לכל אמן, לכל מי שמחשיב את עצמו כאמן, יש הזכות ליצור לפי האידיאל שלו, עצמאי מכל דבר. למרות זאת, אנחנו קומוניסטים ואסור לנו לשבת בחיבוק ידיים ולתת לכאוס להתפתח לפי מבוקשו. אנחנו צריכים להנחות את התהליך הזה וליצור את תוצאתו."

מוזיקה קלאסית של ברית המועצות
-----------------------------

המוזיקה הקלאסית של ברית המועצות התפתחה מהמוזיקה של האימפריה הרוסית. המוזיקה התפתחה לאורך זמן מניסויים של תקופת המהפכה, עד לקלאסיציזם שהיה המועדף אצל סטלין. רבים מהאמנים הקלאסיים בתקופה הסובייטית נהיו מהאמנים המובילים בעולם, כגון סטרוויסקי, פרוקופייב, שוסטקוביץ', חצ'טוריאן ועוד.

פסקולי סרטים
------------

פסקולי סרטים היו חלק גדול מהמוזיקה הסובייטית הפופולרית, וגם מהמוזיקה הניסיונית.

מוזיקה פופולרית
---------------

 ערכים מורחבים – **אסטרדה, פופ רוסי**  

### תקופות מוקדמות

בתקופות המוקדמות של ברית המועצות, המוזיקה הפופולרית הייתה בעצם מוזיקה רוסית. אחד השירים הפופולרים ביותר, "קטיושה" (שבין היתר תורגם לעברית), קרוב מאוד למלודיה, הרמוניה והקיצביות של המוזיקה הרוסית במאה ה-19.

### 1920-1960: ג'אז סובייטי

מוזיקת ג'אז הונהגה בברית המועצות בשנות העשרים של המאה העשרים, אך בשנות הארבעים סווגה המוזיקה כ"מוזיקת בורגנות". בשנות השישים הז'אנר נהיה מעט פופולרי.

### 1960-1970: מוזיקת משוררים בודדים ולהקות וקאליות ואינסטרומנטליות

 ערך מורחב – **אנסמבל ווקאלי ואינסטרומנטלי**  

בשנות השישים התחילו להופיע בברית המועצות להקות ווקאליות ואינסטרומנטליות רשמיות. הלהקות נוצרו על ידי המדינה ולרוב ביצעו שירים שהלחינו אותם מנצחים של ברית המועצות.

תנועת הזמר-יוצר בברית המועצות, או המשורר הבודד, הייתה פופולרית מאוד ונחשבה לתחלופה למוזיקת הלהקות הוקאליות ואינסטרומנטליות.

### שנות השמונים: מוזיקת רוק

לא כמו הלהקות הווקאליות ואינסטרומנטליות בשנות השישים והשמונים, להקות רוק לא הורשו לפרסם את יצירותיהם ונשארו לא במיינסטרים. בשנות השמונים, הצנזורה פחתה, מועדוני רוק נפתחו במוסקבה ולנינגראד, ורוק נכנס במהרה למיינסטרים.

קישורים חיצוניים
----------------

ויקישיתוף מדיה וקבצים בנושא **מוזיקה בברית המועצות** בוויקישיתוף

הערות שוליים
------------

1. ↑  Lenin, *O Kulture i Iskusstve* (about Culture and Art), Moscow, 1957, עמודים 519-520
2. ↑  Nicolas Slonimsky. *Russian and Soviet music and composers*. Psychology Press, 2004. עמוד .164
3. ↑  Walter Gerald Moss. A History Of Russia: Since 1855, Volume 2. Anthem Series on Russian, East European and Eurasian Studies. Anthem Press, 2004. 643 עמודים.
זרימה חישובית על מנוע על-מגח סילוני X-43A במהירות מאך 7
**מהירות שגא-קולית** או **שַׂגִּיא-קולית** (בלועזית: **מהירות היפר-סונית**) היא מהירות של עצם הנע הרבה מעל מהירות הקול, ואשר מתרחשות בה תופעות אווירודינאמיות ייחודיות.

מהירות שגא-קולית גדולה ממהירות על-קולית וניתן לאפיין מהירות זו כמעל 5 מאך. עם זאת, המהירות הנמוכה ביותר המאופיינת כשגא-קולי היא בפועל טווח של ערכים בסביבות 5 מאך (גבוה או נמוך במקצת) ומשתנה כתלות בתנאים הפיזיקליים שבהם שרויה הזרימה.

עבור מספרי מאך גבוהים מ-20, לצורך אנליזה ראשונית של גלי הלם משופעים נהוג להניח כי מאך שואף לאינסוף לצורך פישוט נוסחאות, שכן ההבדלים ביניהם צפויים להיות זניחים.

כלי תעופה הנעים במהירות שגא-קולית הם מנועי על-מגח סילוני ומעבורות חלל בזמן תהליך החדירה לכדור הארץ. ישנם גם טילים היפר-סונים הנעים במהירות זו.

מאפיינים
--------

הדגמה של עצם נע במהירות 5 מאך
מכיוון שקיימת רציפות בין מהירות על-קולית למהירות שגא-קולית נהוג להגדיר אותה באמצעות מספר תופעות שמאפיינות אותה:

* **שכבת גל הלם דקה** – גל הלם קשתי נצמד לגוף כך שהמרחק בין הגל לגוף קטנה ונוצרת מעין שכבה דקה של זרימה. במספרי ריינולדס קטנים שכבה זו יכולה להתמזג עם שכבת הגבול ולגרור שכבת גל הלם צמיגה.
* **שכבת אנטרופיה** – שינוי (גרדיאנט) גדול של האנטרופיה בתוך שכבת הגבול. במפגש של זרימה על-קולית בפינה קהה נוצר גל הלם מנותק ובעל עקמומיות. השינוי באנטרופיה של קו זרימה לאחר גל ההלם גדל ככל שהעקמומיות גדלה. במספרי מאך גבוהים, לפי משפט קרוקו (Croco's principle) השינוי הופך משמעותי וגורר שינוי אנטרופיה גדול שיוצרים מערבולות בזרימה (ערבוליות גבוהה).
* **טמפרטורות גבוהות** – מתרחשת דיסוציאציה ויינון של הגז בזורם כך שהגז הופך לפלזמה והטמפרטורות שלאחר גל ההלם מגיעות לאלפי מעלות צלזיוס.
* **צמיגות רבה** – הגדלה של שכבת גבול.
* **תופעות של גז לא אידיאלי**.

פרמטרי דמיות
------------

בתחום הזרימה נהוג להשתמש בגדלים חסרי ממד. עבור מהירות נמוכות נהוג להשתמש במספר ריינולדס בשביל לאפיין את הזורם. עבור תחום השגא-קולי מספר זה פחות שימושי ונהוג לעשות שימוש במספר קנודסן.

עבור תופעות חשמליות ומגנטיות בזרימה שגא-קולית נעשה שימוש במספר סטיוארט.

כלים הנעים במהירות שגא-קולית
----------------------------

* Kh-47M2 קינז'אל
* X-43
* ברהמוס-2
* צירקון 3M22
* R-37
* Shaurya
* DF-ZF
* SR-72
* רוקוול X-30

ראו גם
------

* בום על-קולי

לקריאה נוספת
------------

* Anderson, John (2006). *Hypersonic and High-Temperature Gas Dynamics* (Second ed.). AIAA Education Series. ISBN 1-56347-780-7.

קישורים חיצוניים
----------------

ויקישיתוף מדיה וקבצים בנושא **מהירות שגא-קולית** בוויקישיתוף

הערות שוליים
------------

1. ↑  אבן-שושן, אברהם, **מילון אבן-שושן**, 2003
2. ↑  שמשון הופמן, **המילון למונחי צה"ל**, תל אביב: אג"ם–תוה"ד, 1998, עמ' 597
**זיגמונט ולישבסקי** (בפולנית: **Zygmunt Waliszewski**‏; 1 בדצמבר 1897 – 5 באוקטובר 1936) היה צייר פולני, חבר בתנועת הקפיסטים (אנ').

ביוגרפיה
--------

ולישבסקי נולד בסנט פטרסבורג למשפחה פולנית של מהנדס. בשנת 1907 עברו הוריו לטביליסי שם בילה ולישבסקי את ילדותו. בטביליסי החל את לימודיו בבית ספר יוקרתי לאמנות. בשנת 1908 הציג תערוכה ראשונה והשתתף בחיי האוונגרד האמנותי. במהלך מלחמת העולם הראשונה הוא לחם עם הצבא הרוסי, וחזר לטביליסי בשנת 1917.

הוא ביקר במוסקבה מספר פעמים והיה בהשראת תנועת הפוטוריסטים הרוסים. מאוחר יותר הוא הפך לחבר בקבוצה הפוטוריסטים בטביליסי.

בראשית שנות העשרים של המאה העשרים הוא נסע לפולין והתיישב בקרקוב. בין השנים 1921–1924 הוא למד באקדמיה לאמנויות יפות בקרקוב באולפן של ויצ'ך וייס ויוזף פאנקייביץ'.

בשנת 1924 נסע לפריז עם קבוצת האוונגרד והמשיך שם בלימודיו בציור בהדרכתו של פאנקייביץ'. הוא השתתף בסדנאות הציור של הקאפיסטים. במוזיאון הלובר, הוא צייר עותקים של יצירותיהם של הציירים הוותיקים כמו טיציאן, דייגו ולאסקס, יאן ורמיר, פרנסיסקו דה גויה ואז'ן דלקרואה. הוא היה מוקסם גם מאמנותם של פול סזאן, וינסנט ואן גוך ואנרי מאטיס.

בשנת 1931 שב לפולין, התגורר בורשה, בז'שוביץ וקרקוב. בתקופה זו ולישבסקי עיצב תפאורה וכרזות, יצר איורי ספרים, צייר קריקטורות וסצינות גרוטסקיות. בקרקוב התיידד עם הפורמיסטים הפולנים. ולישבסקי צייר בעיקר דיוקנאות וקומפוזיציות של דמויות ונופים של הכפר.

הוא נפטר בפתאומיות בשנת 1936.

גלריה
-----

* 
* 
* 
* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **זיגמונט ולישבסקי** בוויקישיתוף

הערות שוליים
------------

1. ↑  Free Use Biography, www.angelfire.com
2. ↑  Zygmunt Waliszewski | Życie i twórczość | Artysta, Culture.pl (בפולנית)
3. ↑  Maciej Masłowski, Zygmunt Waliszewski, Warszawa 1962, wyd. Arkady;

|  |  |
| --- | --- |
| בקרת זהויות עריכת הנתון בוויקינתונים | 
* GND: 121601730
* ISNI: 0000 0001 0947 5035
* LCCN: n84056363
* NLP: A11838619
* NTA: 132068958
* RKD: 82586
* SUDOC: 253676584
* ULAN: 500093079
* VIAF: 873841
* WorldCat: lccn-n84056363

 |
**זיגמונט פוגל** (בפולנית: **Zygmunt Vogel**‏; 15 ביוני 1764 – 20 באפריל 1826) היה מאייר, מחנך וצייר פולני בסגנון קלאסי. הרבה בנסיעות רצופות.

ביוגרפיה
--------

אביו היה שף של הנסיך מיכאל פרידריק צ'רטוריסקי ומת בעוד זיגמונט היה עדיין ילד קטן. לאחר מכן, הוא ואימו עברו לחסות של הנסיך. כשהיה מבוגר הוא נשלח לוורשה ללמוד מדעים במטרה להיות אדריכל. אולם בגיל שש עשרה הציג בפניו סטניסלב פוטוצקי את עבודותיו של הצייר האיטלקי ברנרדו בלוטו שהתמחה בנוף עירוני.

פוגל החליט שהוא מעדיף להיות כמוהו צייר של נוף עירוני. הוא התקבל לבית הספר המלכותי לציור, בהנחייתו של מרצ'לו באצ'ארלי. בתחילה יצר עבודות בסגנון בלוטו, אך עד מהרה פיתח סגנון משלו ויצר סצנות נוף של ורשה. במקום להשתמש בשמנים, הוא השתמש בצבעי מים, דיו ועפרון.

בשנת 1787 הוא זכה לחסותו של המלך סטניסלב השני. העבודה הראשונה שלו כללה נסיעה לקרששוביץ, אלוורניה, אולקוש, רבסטין, פיסקובה סקאלה ומקומות אחרים כדי לאסוף חומרים היסטוריים. עם שובו, הוא השתמש ברישומים שלו ליצירת אלבום של 63 ציורים בצבעי מים, שפורסם בשנת 1806 על ידי יאן זכריאש פריי (יחד עם כמה תחריטים שלו, המבוססים על רישומיו של פוגל).

לאחר מכן הוא נשלח לדנציג (גדנסק) ובילה שם שנתיים, אבל שרדו מעט מציוריו מאותה תקופה. בשנים שלאחר מכן הוא טייל ברחבי פולין וצייר טירות, עיירות ונחלות. המחזור הראשון שלו בן עשר העבודות הוזמן על ידי פטרונו הוותיק, סטניסלב קוסטקה פוטוצקי, למעון קיץ חדש ליד אולסין. עם זאת, מפת מסעו של פוגל הוגבלה למסלול הראשון שהורה המלך, "לאורך הוויסלה, החל מביאלא מחוץ לקרקוב ועד לשפך ליד מונדא שמעבר גדנסק".

לאחר התפטרותו של המלך, עזיבתו את סנט פטרסבורג ומותו הקרוב (1798) פוגל החל לחפש עבודה אחרת. הוא הפך למורה באוניברסיטת ליסאום בוורשה, ובשנת 1817 קיבל פרופסור לפרספקטיבה במחלקה לאמנויות של האוניברסיטה המלכותית החדשה בוורשה תפקיד בו המשיך למשך שארית חייו.

בין תלמידיו הידועים ביותר היו אלכסנדר קוקולר ופרנצ'ישק פנהאוזר.

בשנת 1818 הוענק לו מסדר סטניסלוס הקדוש.

הוא התגורר בוורשה עד סוף ימיו.

הוא נקבר בבית העלמין האוונגליסטי-אוגסבורג בוורשה.

גלריה
-----

* השער המזרחי בווילנה השער המזרחי בווילנה
* שער העיר גדנסק שער העיר גדנסק
* מבצר קזימיז' דולני מבצר קזימיז' דולני
* ארמון בוורשה ארמון בוורשה
* מבצר בקרקוב מבצר בקרקוב
* רחוב בווילנה רחוב בווילנה
* מבצר אוסטרו מבצר אוסטרו
* בפרבר של קרקוב בפרבר של קרקוב

קישורים חיצוניים
----------------

ויקישיתוף מדיה וקבצים בנושא **זיגמונט פוגל** בוויקישיתוף

הערות שוליים
------------

1. ↑  Krystyna Sroczyńska: Podróże malownicze Zygmunta Vogla. Warszawa: Oficyna Wydawnicza Auriga, 1980
2. 1 2 3  Vogel Zygmunt - Encyklopedia PWN - źródło wiarygodnej i rzetelnej wiedzy, encyklopedia.pwn.pl (בפולנית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007386964105171
* GND: 133067440
* ISNI: 0000 0001 1056 0894
* LCCN: n80161683
* LNB: 000308260
* NKC: xx0081474
* NLP: A11876633
* RKD: 81594
* ULAN: 500022502
* VIAF: 38096429
* WorldCat: lccn-n80161683

 |
**ז'ואן דה נובה** (בצרפתית: **Île Juan de Nova**) הוא אי נמוך לא מיושב במצר מוזמביק בשלטון צרפת. האי הוכרז כשמורת טבע על ידי צרפת.

היסטוריה
--------

האי התגלה על ידי האדמירל הספרדי בשירות פורטוגל חואן דה נובה שגילה אותו בשנת 1501, ומכאן שמו. צרפת שולטת באי מאז 1897. 

כריית גואנו באי החלה בתחילת המאה ה-20 ונסתיימה ב-1970. במהלך מלחמת העולם השנייה האי ננטש והמתקנים שבו הוחרבו כדי שלא יפלו בידי הגרמנים. צוללות של גרמניה הנאצית נהגו לעגון באי.

באי מסלול נחיתה שאורכו 1,300 מטרים.

גאוגרפיה ואקולוגיה
------------------

אורכו של האי הוא 6 קילומטרים ורוחבו כקילומטר. מסביב לאי ישנן שוניות אלמוגים בשטח של 40 קמ"ר. פני השטח שלו מיוערים ושטוחים.

האי, זוהה כאזור חשוב לציפורים (Important Bird Area). באי, מושבה של כ-100,000 שחפיות כהות. באי ישנה מושבה קטנה יותר בת 100 שחפיות צהובות מקור.

בני אדם
-------

היישוב האנושי באי החל בתחילת המאה ה-20 לכריית הגואנו. במלחמת העולם השנייה האי ננטש ומתקניו שכללו האנגר, קווי רכבת ובתים הוחרבו כדי שלא יפלו לידי הגרמנים. היישוב באי ננטש ב-1970 עת הופסקה כריית הגואנו. 

כיום אין באי תושבי קבע, אך ישנו חיל מצב צרפתי קטן ותחנה מטאורולוגית (המידע מהתחנה נגיש ברשת האינטרנט).

מקורות
------

* הערך באתר infoplease

קישורים חיצוניים
----------------

ויקישיתוף מדיה וקבצים בנושא **ז'ואן דה נובה** בוויקישיתוף
**מהירות תת-קולית** אווירודינמית מתארת תנועת זורם במהירויות אשר נמוכות מאוד ממהירות הקול בכל מקום בתווך.
כאשר מהירות הזורם נמוכה ממהירות הקול (M<1), היא נקראת תת-קולית. עם זאת, מספר מאך של הזרימה משתנה כאשר עובר דרך חפץ או דרך צינור. לכן לצורך פישוט, זורם נחשב תת-קולי אם מספר המאך שלו נע בין 0-0.8.

במשטר זרימה תת-קולי, הפרעות אמפליטודה קטנות נעות במהירות קולית, ומהירות הזורם נמוכה ממהירות הקול. לכן, נוכחות הפרעות אלו מורגשת על ידי כל תחום הזורם. כתוצאה מכך, זרימה תת-קולית ערוכה להתמודד עם הפרעות אלו.

ישנם מספר מקרים של זרימה תת-קולית, המוכר ביותר מביניהם הוא עבור זרימה לא צמיגה, לא דחיסה ולא רוטציונית. המקרה הזה נקרא זרימה פוטנציאלית, וניתן לתיאור באמצעות משוואות דיפרנציאליות.

כאשר פותרים בעיה של זרימה תת-קולית, יש להחליט האם לקחת בחשבון את אפקטי הדחיסות של הזורם. דחיסות היא תיאור כמותי של שינוי הצפיפות בתוך הזורם. כאשר השפעת אפקטי הדחיסות על הפתרון קטנים, ניתן להניח כי הצפיפות קבועה. לכן, הבעיה הופכת לבעיה אווירודינמית במהירות נמוכה בלתי דחיסה.
כאשר הצפיפות משתנה, הזרימה נקראת דחיסה.

באוויר, בדרך כלל מזניחים אפקטי דחיסות כאשר מספר מאך של הזרימה לא עולה על 0.3 (בערך 335 רגל (102 מטר) לשנייה, או 228 מייל (266 ק"מ) לשעה ב-60 מעלות פרנהייט (16 מעלות צלזיוס) ). מעל מספר מאך של 0.3, צריך לתאר את בעיית הזרימה באמצעות אווירודינמיקה דחיסה.

ראו גם
------

* מהירות על-קולית
* אווירודינמיקה
* מספר מאך

קישורים חיצוניים
----------------

* מספר מאך באתר נאס"א
**דיוויזיית המשמר המוטסת ה-98** (ברוסית: **гвардейская воздушно-десантная дивизия‏ я-‏98**) היא דיוויזיה מוטסת חלק מחיל הצנחנים של הכוחות המזוינים של הפדרציה הרוסית.

היסטוריה
--------

הדיוויזיה הוקמה ב-1943 במהלך מלחמת העולם השנייה כחלק מקורפוס המשמר המוטס ה-37, ביוני 1956 הקורפוס פורק והיא הועברה לפיקוד ישיר של חיל הצנחנים.

לאורך המלחמה הקרה הייתה לאחת מדיווזיות הצנחנים העיקריות של כוחות ברית המועצות והחל מ-1969 ועד לפירוק ברית המועצות היא הוצבה בבולדרד, מחוז אודסה (כיום אוקראינה). לאחר נפילת ברית המועצות, התבקשה הדיוויזיה להישבע נאמנות לצבא אוקראינה, אך אף על פי שרוב חייליה היו אוקראינים, היא החליטה להישאר נאמנה לרוסיה. משום כך הדיוויזיה הועברה מאוקראינה לרוסיה, כאשר מפקדתה הועברה לאיוואנובו (במחוז איוואנובו) כ-300 ק"מ ממוסקבה, כך גם מרבית יחידות הדיוויזיה, מלבד הרגימנט ה-331 ויחידת הארטלריה של הדיוויזיה השוכנות בקוסטרומה.

ב-2008 לקחו חלק יחידות הדיוויזיה במלחמת גאורגיה–רוסיה בגזרת דרום אוסטיה. החל מ-2014 הדיוויזיה הייתה מעורבת גם בסיוע ללחימה בדונבאס במזרח אוקראינה, באוגוסט 2014 אף נתפסו עשרה מחיילי הדיוויזיה בידי כוחות הביטחון של אוקראינה, כאשר לטענת רוסיה הם עברו את הגבול בטעות. לקראת הפלישה הרוסית לאוקראינה בפברואר 2022, הרגימנט ה-217 הוצב בבלרוס וככל הנראה לקח חלק בפלישה לאורך הציר לכיוון קייב בעוד שיחידות מהרגימנט ה-331 הוצנחו ביעדים אסטרטגים שונים באוקראינה. ישנן עדויות לכך שהרגימנט ה-331 ספג אבידות קשים לאורך הלחימה ומפקדו אף נהרג בלחימה.

ככל הנראה לאור תפקוד הדיוויזיה בלחימה והאבידות הקשים שספגה, מפקד הדיוויזיה קולונל ויקטור גונזה פוטר מפיקוד הדיוויזיה במרץ 2022.

מבנה
----

* מפקדת הדיוויזיה (איוואנובו)
* רגימנט המשמר המוטס ה-217 (איוואנובו)
* רגימנט המשמר המוטס ה-331 (קוסטרומה)
* רגימנט המשמר הארטילרי ה-1065 (קוסטרומה)
* רגימנט המשמר הגנה אווירית החמישי (איוואנובו)
* טייסת התובלה הצבאית האווירית ה-243 (איוואנובו)

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **דיוויזיית המשמר המוטסת ה-98** |

* פירוט כוחות הדיוויזיה לאורך השנים באתר ww2.dk.
* Mark Urban, The cost of the Ukraine war for one Russian regiment, ‏9 באפריל 2023, BBC.

הערות שוליים
------------

1. ↑  Mark Urban, The heavy losses of an elite Russian regiment in Ukraine, ‏2 באפריל 2022, BBC.
**תיילוקוסמיים** (שם מדעי: **Thylacosmilidae**) היא משפחה של יונקי כיס נכחדים בני הסדרה ספרסודונטה ממוצא נאוטרופי ששלטו בנופי אמריקה הדרומית בין תחילת המיוקן עד לסוף הפליוקן לפני 3–21 מיליון שנה מהיום.

בני משפחה זו נראו דומים מעט לחתולים השנחרבים שהיו בעלי ניבי חרב כמותם. עם זאת מבדיקה של מבנה השלד נראה שהם היו קרובים יותר לקנגורו ולוומבט מלחתולים. הם מילאו את גומחת טורפי-העל של אמריקה הדרומית לצד עופות האימה וניזונו בעזרת ניביהם הגדולים בעלי הנדנים מטרף גדול ואיטי כמו המקרוקניה. בשביל לנשוך בעוצמה הם השתמשו בשרירי צוואר גדולים מאוד.

הם נכחדו לאחר ההחלפה האמריקאית הגדולה אשר הביאה לאמריקה טורפים מפותחים יותר כמו הסמילודון או דוביים גדולים ומיני טרף מהירים מדי. כמו כן ייתכן שהם נפגעו מהידלדלות הטרף הטבעי שלהם שאולי נכחד.

סוגים
-----

* אנכליסיכטיס (*Anachlysictis*)
* *Patagosmilus*
* תיילקוסמילוס (*Thylacosmilus*)

קישורים חיצוניים
----------------

ויקישיתוף מדיה וקבצים בנושא **תיילוקוסמיים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**מהיות טוב אל תִּקָּרֵא** (או: **תקרי**) **רע** הוא ביטוי תלמודי. משמעות הביטוי היא שגם כאשר אדם יכול להתנהג בצורה כשרה, אם בקלות יוכל להתנהג בצורה טובה יותר, עליו לנהוג בצורה הטובה יותר. הביטוי משמש בספרות האחרונים לעיתים רבות כהמלצה לחומרא.

מקור הביטוי
-----------

אף שלביטוי זה לשון מקראית, מקורו הוא בדברי חז"ל, והוא למעשה עיבוד של הפסוק "אַל תִּמְנַע טוֹב מִבְּעָלָיו בִּהְיוֹת לְאֵל ידיך יָדְךָ לַעֲשׂוֹת". כך נאמר בתלמוד: "הרי שכלו פירותיו מן השדה ואינו מניח בני אדם ליכנס בתוך שדהו, מה הבריות אומרות עליו? 'מה הנאה יש לפלוני, ומה הבריות מזיקות לו'. עליו הכתוב אומר: 'מהיות טוב אל תקרי רע'. ומי כתיב מהיות טוב אל תקרי רע? אין, כתיב כי האי גוונא,: אל תמנע טוב מבעליו בהיות לאל ידך לעשות."

שימושים בביטוי
--------------

מובא בתלמוד על רב ששת ורב חסדא שנחלקו בנוגע לתפילת הדרך. לדעת רב חסדא יש לומר אותה בעמידה, ולא כשהוא מהלך, ואילו לדעת רב ששת ניתן לומר אותה גם כאשר הוא מהלך. מסופר שם שרב חסדא ורב ששת היו הולכים בדרך, קם רב חסדא, והתפלל את תפלת הדרך בעמידה. רב ששת (שהיה סגי נהור) שאל את שמשו, מה עושה רב חסדא, ושמשו ענה לו: עומד מהליכתו ומתפלל את תפלת הדרך. אמר רב ששת לשמשו: העמד גם אותי ואתפלל תפלת הדרך, וזאת משום מה שנאמר "מהיות טוב אל תקרא רע" - הואיל ואני יכול להתפלל מעומד, שהרי חבורתי עומדת, לא אקרא רע להתפלל מהלך, ואף על פי שמותר.

בספרות האחרונים, נעשה שימוש רב בביטוי זה, לרוב כקריאה לחשוש לדברי דעה יחידאית, שלא נפסקה להלכה.

שינוי לשון הפסוקים אצל חז"ל
---------------------------

הרש"ש רואה ביצירתו של "פסוק" זה דרך עקבית אצל חז"ל שאינם מדקדקים לצטט את לשונות הפסוקים כפי שהם במקרא, והקפדתם היא רק על התוכן, ולכן לדעתו אין טעם לתקן את לשונות הכתובים המובאים בדברי חז"ל: "הן רבות מצינו במדרש וכן בגמרא שמביאים קרא בשינוי ממה שכתוב במקרא... שהתלמוד בעצמו אומר כן, והוא במרובה (בבא קמא פא עמוד ב), עליו הכתוב אומר 'מהיות טוב אל תקרי רע', ופריך מי כתיב מהיות טוב כו', אין כתיב כהאי גוונא, אל תמנע טוב מבעליו כו' **ומעתה אמשוך את ידי מלהגיה הכתובים המובאים במדרש שלא כצורתן במקרא אם המכוון אחד..."**

ראו גם
------

* דבר שיש לו מתירין

הערות שוליים
------------

1. ↑  לגבי ניקוד המילה כתב השל"ה בשם אביו שהוא בבניין נפעל: "קבלתי מאבא מורי מוה"ר רבי אברהם סג"ל זלה"ה, כי תקרי צריך לקרות בנקודות חירק תחת התי"ו, וקמ"ץ תחת הקו"ף, וציר"י תחת הרי"ש. והכוונה, מאחר שיש לאל ידך לעשות בתכלית הטוב, דהיינו מצווה מן המובחר, למה תהיה נקרא לאיש רע, מאחר שיש לאל ידך לעשות בתכלית הטוב" (של"ה - כללי התלמוד (יג) כלל לשונות סוגיות).
2. ↑  הפסוק מקורו בספר משלי, פרק ג', פסוק כ"ז.
3. ↑  תלמוד בבלי, מסכת בבא קמא, דף פ"א, עמוד ב'
4. ↑  תלמוד בבלי, מסכת ברכות, דף ל', עמוד א'
5. ↑  רש"י מסכת ברכות דף ל עמוד א
6. ↑  ראו למשל בחיי אדם (כלל ט סעיף ט), בשרידי אש (חלק א סימן פז עמוד רמ) ובילקוט יוסף (קצוש"ע אורח חיים סימן קיט - סעיף ה)
7. ↑  הערות הרש"ש לבמדבר רבה פרשת נשא, פרשה ו ס"ק ח
**דיוויזיית המשמר השלישית** (בגרמנית: **3. Garde-Division**) הייתה דיוויזיה בצבא הקיסרות הגרמנית. הדיוויזיה לחמה במלחמת העולם הראשונה ופורקה עם סיומה.

היסטוריה
--------

הדיוויזיה הוקמה ב-2 באוגוסט 1914 כחלק מהגיוס הגדול של פרוץ מלחמת העולם הראשונה. היא נכללה במסגרת קורפוס המילואים של המשמר בפיקוד מקס פון גלוויץ, אשר בתורו נערך בחזית המערבית כחלק מהארמייה השנייה בפיקוד קרל פון בילוב. הדיוויזיה השתתפה בפלישה הגרמנית לבלגיה וביצעה מספר פשעי מלחמה. לאחר סיום המצור על נאמור הועבר הקורפוס כולו לחזית המזרחית כדי לחזק את הארמייה השמינית. במהלך הקרב הראשון על האגמים המזוריים הוצבה הדיוויזיה ככוח הגנה באזור קניגסברג. לאחר סיום הקרב הועבר הקורפוס כולו כחלק מהארמייה התשיעית לשלזיה כדי לסייע לצבא האוסטרו-הונגרי בקרב גליציה. הדיוויזיה השתתפה בקרב על הוויסלה ובקרב לודז' ולאחר מכן במתקפת הקרפטים.

הדיוויזיה לחמה במתקפת גורליצה-טרנוב כחלק מפלגת הארמייה גלוויץ, ובאפריל 1916 הוחזרה לחזית המערבית. היא נלחמה בקרב על הסום, ובתחילת ספטמבר של אותה שנה הועברה שוב לחזית המזרחית ובנובמבר חזרה לחזית המערבית. היא השתתפה בקרב אראס, קרב פשנדל וקרב קמברה. המודיעין של מדינות ההסכמה דירג את הדיוויזיה כאחת הדיוויזיות הטובות ביותר של הצבא הגרמני. היא השתתפה במתקפת האביב ונלחמה נגד מתקפת מאה הימים. היא פורקה עם סיום המלחמה.

לקריאה נוספת
------------

* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
**איגנסיו "נאצ'ו" אנאיה גרסיה** (בספרדית: **Ignacio "Nacho" Anaya Garcia**;‏ 15 באוגוסט 1895 – 9 בנובמבר 1975) הוא מלצר מקסיקני אשר על פי ההערכות אחראי על המצאת הנאצ'וס.

ביוגרפיה
--------

אנאיה נולד ב-15 באוגוסט 1895 במנואל בנאווידס, עיירה קטנה במקסיקו הממוקמת על גבול ארצות הברית.

הוא עבד במסעדת "El Moderno" שבעיר פיידרס נגראס שבמדינת קואווילה שבמקסיקו.

באזור שנת 1943 הוא החל להגיש במסעדה טורטייה מטוגנת מקופלת בצורת משולש כשעליה גבינה מותכת וחלפניו, כשהוא קורא לטורטייה הזו "Nachos Especiales".

לאחר שהמאכל הפך לפופולרי, אנאיה היגר לארצות הברית ופתח מסעדת נאצ'וס בשם "Nacho's Restaurant" בעיר איגל פס בטקסס. מלבד נאצ'וס, תפריט המסעדה כלל גם סטייקים, "Carne a la tampiqueña" (אנ'), אנצ'ילדות ועוד.

בשנת 1969 התראיין לעיתון "סן-אנטוניו אקספרס ניוז" ואמר כי הוא לא רשם פטנט רשום על הנאצ'וס משום שלדעתו האדם היחיד שצריך להרוויח מהמאכל הוא המוכר.

הוא מת ב-9 בנובמבר 1975.

חיים אישיים
-----------

אנאיה התחתן עם מרי אנטואנט סלינס, ולשניים נולדו תשעה ילדים, חמישה בנים וארבע בנות.

בתרבות
------

לאחר מותו הוכרז ה-21 באוקטובר כ"יום הנאצ'וס הבינלאומי".

ב-15 באוגוסט 2019, ביום הולדתו ה-124 של אנאיה, הוציאה חברת גוגל דודל מיוחד, הכולל גיפ ובו רואים מלצר מכין נאצ'וס, כדי לציין את יום הולדתו.

קישורים חיצוניים
----------------

ויקישיתוף מדיה וקבצים בנושא **איגנסיו אנאיה** בוויקישיתוף

הערות שוליים
------------

1. ↑  Nachos, anyone? - Word stories - Oxford English Dictionary, web.archive.org, ‏2007-11-13
2. ↑  Kristen Browning-Blas: The Denver Post, Ellerbee’s looking forward to next bite, The Denver Post, ‏2005-05-09 (באנגלית)
3. ↑  Walsh, Robb (2004). *The Tex-Mex Cookbook: A History in Recipes and Photos*. Broadway Books. ISBN 9780767914888.
4. ↑  Honran a don Ignacio Anaya en universidad, www.zocalo.com.mx
5. ↑  Thursday's Google Doodle honors the man who invented nachos, CNN (באנגלית)
6. ↑  *Ignacio Anaya García’s 124th Birthday* (באנגלית), נבדק ב-2019-08-16
7. ↑  Nacho Average Doodle! Google Celebrates Ignacio Anaya García, the Creator of Nachos, Time (באנגלית)
חולדת מעבדה לבקנית. חיות מעבדה לבקניות מאפשרות מבט בכלי הדם שלהן דרך עיניהן וחוסכות את הסיבוך הטכני והאתי שבניתוח חיות במעבדה.
**בַּחַיִּים**, **אִין וִיווֹ** (בלטינית: **In vivo**; באופן מילולי: **בתוך החי**) הוא טכניקה לביצוע ניסוי, או בדיקת מעבדה על אורגניזם חי המשמש אורגניזם מודל.

בדרך כלל הכוונה היא לניסויים קליניים, פיזיולוגיים, פרמקולוגיים או מתחום איכות הסביבה בבני אדם, בחיות, בצמחים, בפטריות או בחד תאיים (כולל תאים סרטניים או תאי גזע מבני אדם וכולל בתרביות רקמה). ניסויים בבעלי חיים במסגרות אחרות, כמו פסיכולוגיה ניסויית, לא זוכים לכינוי זה.

לעומת טכניקת אין ויוו ניצבת טכניקת אִין וִיטְרוֹ - ניסוי, בדיקת מעבדה או הליך רפואי המתבצעים בסביבה מבוקרת מחוץ לאורגניזם חי בדרך כלל במבחנה או בכלים שונים המכילים מולקולות ביולוגיות כגון חלבונים. יש ניסויים שקשה לסווגם כניסויים מסוג אִין וִיווֹ או אִין וִיטְרוֹ כמו ניסוי בגוויות (למשל ניסוי סוג חדש של רצועה תותבת על ידי השתלתה בברך של אדם מת והנעת הברך המתה אלפי פעמים בעזרת מנוע).

ניסויים באורגניזמים לא אנושיים מקובלים בחקר ביולוגיה, רפואה, פסיכולוגיה, טכנולוגיה, חקלאות ואיכות הסביבה. ניסויים בבני אדם מקובלים בתחומי מחקר אלה ובתחומים רבים במדעי החברה.

בדיקה או הליך רפואי אין ויוו על עובר ברחם מכונה אִין אוּטֶרוּ (לטינית: בתוך הרחם).

ניסויים בבעלי חיים
------------------

 ערך מורחב – **ניסויים בבעלי חיים**  

יצור חי המשתתף בניסוי יכול לייצג בניסוי את בני המין הטקסונומי שלו (למשל פרה המשתתפת בניסוי לשיפור תנאי הגידול של הפרות) או להשתתף בו כאורגניזם מודל (למשל עכבר המשתתף בניסוי לחיפוש תרופה עבור פרות). ניסויים המשתמשים ביצור חי אחד כמודל ליצור חי אחר חייבים להיעשות לאחר העלאת טעון משכנע על פיו המודל אכן דומה בתכונות הרלוונטיות למה שהוא מיצג. פעמים רבות טיעון כזה נשען על מחקר קודם, אך יש קבוצה גדולה של מחלות באדם ובבעלי חיים, שלא נחקרות ביצורים חיים אחרים כי טרם נמצא להם מודל מתאים.

ניסוי בחיית מודל עשוי להיות פשוט יותר מבחינה טכנית מאשר ניסוי בחיה או באדם שאותם המודל מדמה. ניסוי כזה עשוי להיות גם אתי יותר מניסויים בבני אדם ובחיות הנתפסות כבעלות תודעה מפותחת יותר מזו של אורגניזם המודל. ניסוי בשמרים או תולעים, למשל, לא גורם סבל לבני אדם או לפרות ולא מונע טיפול רפואי מאנשים בקבוצת הביקורת. מעבר לזאת, להרבה ניסויים בבני אדם קשה למצוא מדגם גדול ומיצג וקשה גם לערוך ניסויים בבני אדם בתנאי מעבדה של ממש. תנאי מעבדה של ממש מצריכים שכל המשתתפים בניסוי יתחילו ויסיימו את הניסוי באותו תאריך, שיחיו באותה סביבה, יאכלו אותו מזון ושלא יקבלו שום טיפול רפואי אחר בבעיה הנחקרת.

אקס ויוו (Ex vivo)
------------------

ניסוי הנעשה על איבר אמיתי של חיה, אך הוא נקצר ממנה לפני הניסוי.

ראו גם
------

* אין ויטרו
* אין אוטרו
* אין סיליקו
* אין סיטו
* חלופות לניסויים בבעלי חיים

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **אין ויוו** |
סמליל התקן
**DVD-Audio** הוא תקן למוזיקה באיכות גבוהה, המאוחסנת על גבי דיסק DVD. בניגוד לסרטים, דיסקים אלה אינם מכילים תמונה אלא רק הקלטת אודיו רב ערוצי באיכות גבוהה. רוב נגני ה-DVD אינם תומכים בהשמעת DVD-Audio, או מסוגלים להשמיע את האות באיכות מוגבלת. הדיסקים יכולים להכיל שילובים שונים של מוזיקה רב ערוצית או מוזיקה חד/דו ערוצית באיכות (קצב דגימה) גבוהה במיוחד

משיקולים של ניהול זכויות דיגיטלי, נגני DVD-Audio אינם מוציאים את ערוצי הקול דרך S/PDIF (ממשק דיגיטלי דרך סיב אופטי או כבל קואקסיאלי), או מוציאים אותם רק באיכות נמוכה, למשל צליל סטריאופוני במקום רב-ערוצי, או בקצב דגימה נמוך במקום גבוה, כדי למנוע את היכולת להעתיק את המוזיקה באיכות הגבוהה ביותר. במקום זאת, נגן תומך DVD-Audio מכיל מפענח נפרד המוציא את כל הערוצים הנפרדים, באופן אנלוגי, שיטה הנחשבת טובה פחות מהעברה דיגיטלית אל המגבר.

לאחר שהוגדר תקן HDMI (ממשק דיגיטלי להעברת אודיו ווידאו בין ציוד אודיו-וידאו ביתי) המאפשר העברת מוצפנת של מדיה דיגיטלית, הופיעו נגני DVD התומכים ב-DVD-Audio ומוציאים את ערוצי השמע באופן דיגיטלי, דרך ממשק HDMI (גרסה 1.1 ומעלה). בצורת חיבור זו ניתן לקבל אות נקי יותר, אך נכון ל-2008, רסיברים בעלי תמיכה בפענוח אודיו מכניסות HDMI הם מוצרים חדישים ועדיין נדירים יחסית בקרב צרכני הקצה. דרך אחרת להעביר את המידע דיגיטלית היא בתקן IEEE-1394 אך נגנים ומגברים כאלה הם נדירים.

תקן מתחרה ל-DVD-Audio הוא SACD. שני הפורמטים זכו להצלחה מוגבלת למדי, שכן תמיכה בהם משמעה תוספת מפענח בנגן, וזו מעלה את מחירו, ודורשת חיבור שישה חוטים נוספים בין הנגן למגבר. ייתכן שנגנים חדשים בעלי יכולת HDMI יגדילו את פופולריות שתי השיטות, לאחר שרסיברים מתאימים ייעשו נפוצים יותר.

הפורמט תומך במגוון שילובים של ערוצים וקצבי דגימה. במונו (1.0), סטריאו (2.0), סטריאו (2.1), סטריאו ומונו היקפי (3.0 או 3.1), קוודרופוני (4.0 או 4.1), 3-סטריאו (3.0 או 3.1), 3-סטריאו ומונו היקפי (4.0 או 4.1) וצליל היקפי מלא (5.0 או 5.1), הדיסק יכול לכלול מידע בקצבי דגימה של 44.1 קה"צ, 48 קה"צ, 88.2 קה"צ או 96 קה"צ. במונו או בסטריאו ישנה תמיכה גם ב-176.4 קה"צ ו-192 קה"צ. נכון ל-2008, רק רסיברים מעטים תומכים במוזיקה בקצבי הדגימה הגבוהים.
איגנץ ציגלר
הרב ד"ר **איגנץ צִיגלֶר** (**Ignaz Ziegler**;‏ 29 בספטמבר 1861, אלסוקובין, אוסטרו-הונגריה – 18 ביולי 1948, ירושלים) היה רבה של קרלסבד בין השנים 1888–1938 וחוקר במדעי היהדות.

ביוגרפיה
--------

ציגלר נולד בשנת 1861 באלסוקובין (כיום דולני קובין), שבאימפריה האוסטרו-הונגרית. הוא למד בבית המדרש לרבנים בבודפשט ובאוניברסיטת בודפשט. במהלך לימודיו הושפע על ידי התנועה הרפורמית, ובשנת 1888, מיד עם קבלת תואר דוקטור עבור עבודה על הנביא מלאכי (*Malachi profeta forditasa es magyarazata*), נקרא לכהן כרב הקהילה הרפורמית בקרלסבד שבבוהמיה.
בהשתדלותו הוקם בקרלסבד, באישור הקיסר פרנץ יוזף, בית חולים, שנפתח ב-1 במאי 1903.

הוא תמך בציונות וכתב ספרים ומאמרים רבים במדעי היהדות.
במחקרו על הפולמוס היהודי-נוצרי בימי הביניים (1894) הציע שעל היהודים להימנע מוויכוחים עם הנוצרים כדי להימנע מרדיפות אנטישמיות.
מחקרו "משלי המלך במדרש, מוארים על פי תקופת הקיסרות הרומית" (בגרמנית:  *Die Königsleichnisse des Midrasch beleuchtet durch die römische Kaiserzeit*;‏ 1903) הוא ספר יסוד בנושא.

בסתיו 1938, על רקע עליית הנאצים לשלטון, לאחר האנשלוס והסכם מינכן, סיים ציגלר 50 שנות פעילות בקרלסבד (שלאחר מלחמת העולם השנייה נכללה בתחומי צ'כוסלובקיה ונקראה קרלובי וארי) ונמלט מצ'כוסלובקיה.

איגנץ ציגלר נפטר בשנת 1948 בירושלים, בן 87 במותו.

כתביו
-----

פרק זה לוקה בחסר. אנא תרמו לוויקיפדיה והשלימו אותו.

לקריאה נוספת
------------

רשמים אוטוביוגרפיים:

* Ignaz Ziegler, "Skizzen zu einer Autobiographie", Mit einer Vorbemerkung von Friedrich Thieberger. In: *Bulletin des Leo Baeck Instituts*, no. 8 (1959), pp. 211—222. (בגרמנית)

קישורים חיצוניים
----------------

* רשימת הפרסומים של איגנץ ציגלר, בקטלוג הספרייה הלאומית
* איגנץ ציגלר באתר worldcat
* איגנץ ציגלר באתר Open Library
* איזידור זינגר, הנרי מאלטר, ‏איגנץ ציגלר, במהדורת 1901–1906 של האנציקלופדיה היהודית (באנגלית)
* איגנץ ציגלר (1861-1948), דף שער בספרייה הלאומית

הערות שוליים
------------

1. ↑  Hanne Trautner Kromann, *Shield and Sword*, Mohr Siebeck, 1993, p. 20.
2. ↑  ראו ביקורת: קרית ספר, הצפירה, 23 בפברואר 1903.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007306512905171
* GND: 174077084
* ISNI: 0000 0000 6629 3388
* LCCN: n87898024
* NKC: jk01152585
* NTA: 14112279X
* SNAC: w6nt63fb
* SUDOC: 067061559
* VcBA: 495/271748
* VIAF: 2864793
* WorldCat: lccn-n87898024

 |
**ראזונדארה טג'יקוזו** (באנגלית: **Razundara Tjikuzu**, נולד ב-6 בדצמבר 1979 בסווקופמונד שבנמיביה) הוא כדורגלן עבר נמיבי ששיחק בקבוצות שונות בבונדסליגה, בליגת העל הטורקית ובנבחרת נמיביה בעמדת הקשר האחורי.

קריירת מועדונים
---------------

טג'יקוזו אותר על ידי סקאוטים של ורדר ברמן בנמיביה כאשר היה בן 16, ובשנת 1998 חתם במועדון, כאשר היה בן 19. בעונתו הראשונה במועדון ערך 25 הופעות, וסך הכל 68 הופעות במדי ורדר ברמן במשך ארבע עונות, בהן הקבוצה סיימה בחלק העליון של הטבלה. בשנת 2003 עבר טג'י'קוזו להנזה רוסטוק, ובעונתו הראשונה, 2003/04, לא החמיץ ולו משחק אחד, הבקיע ארבעה שערים וסייע לקבוצה לסיים במקום התשיעי המפתיע בבונדסליגה. בעונת 2004/05 פחתה משמעותית כמות ההופעות של טג'יקוזו בהאנזה רוסטוק, והמועדון נשר אל הבונדסליגה השנייה. בעונת 2005/06 שיחק טג'י'קוזו בדיסבורג, העולה הטרייה לבונדסליגה, אך ירד ליגה עם המועדון כבר באותה עונה, מהמקום האחרון. לאחר ירידת הליגה עם דיסבורג, עבר טג'יקוזו לשחק בליגת העל הטורקית, שם שיחק עונה אחת בריזספור ושתי עונות באיסטנבול בשאקשהיר, בהן היה שחקן הרכב משמעותי. לאחר מכן טג'יקוזו המשיך לשחק בטורקיה, אך היה לשחקן משמעותי פחות בטרבזונספור, דיארבאקירספור וקסימפשה. בתום עונת 2011 פרש טג'יקוזו ממשחק פעיל.

קריירה בינלאומית
----------------

לטג'יקוזו 47 הופעות במדי נבחרת נמיביה, בהן הבקיע שישה שערים. בשנת 2000 הבקיע שלושער במוקדמות מונדיאל 2002 בניצחון 0–3 על נבחרת איי סיישל, ובאותה שנה הבקיע צמד מול נבחרת בנין בניצחון 2–8 במסגרת מוקדמות גביע אפריקה לאומות 2002. בשנת 2001 הבקיע שער נוסף במוקדמות מונדיאל 2002, בתיקו 1-1 מול נבחרת מצרים, אך נבחרתו לא הצליחה להעפיל למונדיאל 2002. טג'יקוזו שיחק בנבחרת עד לשנת 2008, בה העפילה נבחרת נמיביה לגביע אפריקה לאומות 2008, אך לא נכלל בסגל לטורניר זה.

קישורים חיצוניים
----------------

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
Ahaetulla perroteti
**נחש-שוטני**, המכונה גם **נחש-זמורה** (שם מדעי: *Ahaetulla*), הוא סוג של נחשים אסייתיים במשפחת הזעמניים. צורתם המוסוות בין העלים והענפים מזכירה צורת שוט ומכאן שמם. הם דומים לבני הסוג האמריקאי Oxybelis הדומים גם הם לעלים דקים ירוקים.

זהו סוג נחשים בעלי ארס חלש (או תת-ארסיים) הנמצא בתוך פיהם בשיניים האחוריות. כשהם נושכים את טרפם הם מרימים את לסתם העליונה כדי להזריק ארס לטרפם.

אורך נחשים אלה עד 1.8 מ' והם בעלי גוף ירוק עם צידיים ובטן אפורים עד צהובים וכן לבנים, לעיתים משובצים בשחור, והראש מגודל בעל עיניים גדולות צהובות, פס שחור מעל אישוניהם. הפה גדול וורוד בעל שיניים קטנות שהאחוריות מזריקות ארס חלש לטרפם. הארס אינו קטלני לבני אדם ומיועד לשיתוק הטרף.

נחש זה מתלפף על ענפי העצים ביערות דרום-מזרח אסיה, הודו, סרי לנקה, דרום סין וכן בכמה מאיי האוקיינוס השקט. הוא פעיל ביום ומחכה לטרף במארב על ענף מבלי לזוז. הנחש מחכה שיחלפו לידו לטאות, צפרדעים, יונקים קטנים או עופות ומתקיף במהירות. המין Ahaetulla fronticincta ניזון בעיקר מדגים שהוא תופס בשפת המים.

מינים
-----

* *Ahaetulla dispar*
* *Ahaetulla fasciolata*
* *Ahaetulla fronticincta*
* *Ahaetulla mycterizans*
* נחש-שוטני ירוק (*Ahaetulla nasuta*)
* *Ahaetulla perroteti*
* *Ahaetulla prasina*
* *Ahaetulla pulverulenta*
* *Ahaetulla anomala*

קישורים חיצוניים
----------------

ויקישיתוף מדיה וקבצים בנושא **נחש-שוטני** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |
**אהמט איופ טורקאסלאן** (בטורקית: **Ahmet Eyüp Türkaslan**;‏ 11 בספטמבר 1994 – 6 בפברואר[דרושה הבהרה] 2023) היה כדורגלן טורקי ששיחק בעמדת השוער.

קריירת מועדונים
---------------

טורקאסלאן גדל במחלקת הנוער של גזיאנטפספור. הוא החל את הקריירה המקצוענית שלו בבוגסאשספור מהליגה הטורקית השלישית, במדיה ערך 40 הופעות ליגה. במהלך עונת 2016/2017 הושאל למשך תקופה קצרה לאוסמנילספור מליגת העל הטורקית, ובהמשך חתם על חוזה קבוע במועדון. בסך הכל ערך 29 הופעות ליגה במדי המועדון במסגרת ליגת העל הטורקית וליגת המשנה הטורקית.

ב-9 בספטמבר 2020 חתם טורקאסלאן באומרנייספור מליגת המשנה הטורקית. בסך הכל ערך 16 הופעות ליגה במדי המועדון.

ב-26 ביולי 2021 חתם טורקאסלאן על חוזה לעונה אחת בייני מלטיהספור מליגת העל הטורקית. בעונת 2021/2022, שהסתיימה בירידה של יני מלטיהספור לליגת המשנה הטורקית, ערך טורקאסלאן שתי הופעות ליגה. בעונת 2022/2023, עד למותו, שימש כשוער המחליף של הקבוצה, ולא ערך הופעות ליגה.

מותו
----

ב-6 בפברואר 2023 דווח כי טורקאסלאן נלכד מתחת להריסות בניין מגורים לאחר רעידת האדמה בטורקיה. גופתו התגלתה למחרת, ב-7 בפברואר.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net

הערות שוליים
------------

1. ↑  Yeni Malatyaspor, Ahmet Eyüp Türkaslan'ı transfer etti - Futbol Haberleri - Spor באתר Fanatik, ‏ 26 ביולי 2021 (בטורקית)
2. ↑  Yeni Malatyaspor'un kalecisi Ahmet Eyüp Türkaslan depremde enkaz altında kaldı באתר Gazete Duvar,‏ 6 בפברואר 2023 (בטורקית)
3. ↑  Ahmet Eyüp Türkaslan hayatını kaybetti, acı haberi Yılmaz Vural duyurdu באתר Fanatik,‏ 7 בפברואר 2023 (בטורקית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אהמט איופ טורקאסלאן"**.
נחמן אורי נואם, סביבות 1995
**נחמן אורי** (27 באוגוסט 1931 - 14 ביולי 2014) היה יו"ר המוסד לבוררות מוסכמת בשירות הציבורי במשך כ-16 שנה, וקודם לכן היה הממונה על יחסי עבודה במשרד העבודה.

ביוגרפיה
--------

נחמן אורי נולד בשנת 1931 בקישינב שברומניה (כיום ברפובליקת מולדובה). בשנת 1941 גורשו הוא ומשפחתו מביתם, אביו נרצח והוא ואמו ואחיו החלו בנדודיהם. בשנת 1946 עלה לארץ ישראל ונשלח מיד למחנה המעצר בעתלית. לאחר שחרורו ממחנה המעצר גר אצל דודו בתל אביב ואחר כך הגיעו אמו ואחיו לארץ והוא הצטרף אליהם והם גרו בחיפה. עקב מחלת השחפת ממנה סבל קיבל הקלה בשירות הצבאי ובמלחמת העצמאות שירת בלשכת הגיוס. לאחר סיום לימודי התיכון למד משפטים באוניברסיטה העברית בירושלים. בתקופת לימודיו גויס יחד עם סטודנטים נוספים על ידי משה דיין לשחרור שטח ליד רמת רחל אולם למחרת הם נאלצו לנטוש את המקום. 

בסיום לימודיו החל לעבוד במשרד מבקר המדינה. בשנת 1959 עבר למחלקה ליחסי עבודה במשרד העבודה (כיום חלק ממשרד הכלכלה), שם היה ממונה אזורי על יחסי עבודה בירושלים, סגן הממונה הראשי על יחסי עבודה והחל משנת 1974 - הממונה הראשי על יחסי עבודה. בתפקידיו אלה פעל לסיומן של שביתות רבות. בזמן עבודתו במשרד העבודה שהה במלחמת יום הכיפורים עם חיילי צה"ל באפריקה ואחר כך השתתף בשיחות השלום עם הירדנים והפלסטינים. תוך כדי עבודתו במשרד העבודה שרת כסגן מנהל מל"ח (משק לשעת חירום) בירושלים, מרצה באוניברסיטאות וראש האגודה לחקר יחסי עבודה. לאחר פרישתו בשנת 1995 ממשרד העבודה מונה ליו"ר המוסד לבוררות מוסכמת ושם שרת עד שנת 2011. 

נחמן אורי נפטר ב-14 ביולי 2014 והותיר אחריו אשה, אח, שני בנים, שישה נכדים ונינה.

קישורים חיצוניים
----------------

* אהרן גבע, איך מונעים שביתות - שיחה עם נחמן אורי, הממונה החדש על יחסי עבודה, דבר, 18 בדצמבר 1974

**מכּתביו**:

* האם דרושה בוררות חובה, דבר, 21 בנובמבר 1975

הערות שוליים
------------

1. ↑  עו"ד נחמן אורי הממונה הראשי על יחסי עבודה, דבר, 24 בספטמבר 1974
2. ↑  הוסר איום השביתה בענף היהלומים, דבר, 2 במרץ 1973  
עובדי "בנק ישראלי לתעשיה" דחו השביתה, דבר, 6 ביולי 1973  
העבודה במפעלי ים המלח - לתקנה, דבר, 19 בינואר 1975  
חוסל הסכסוך עם הספרנים האקדמאים, דבר, 26 במאי 1975  
הסתיימה השבתת "נגב קרמיקה", דבר, 12 בספטמבר 1976  
שמעון רפפורט, הושג הסכם לסיום השביתה בחברת הספנות "תרשיש", מעריב, 20 באוקטובר 1976  
הממונה על יחסי העבודה מתערב בבל"ל, דבר, 27 בספטמבר 1979  
חיים נגיד, איום השביתה בהבימה נדחה בשלושה שבועות, מעריב, 29 ביוני 1986
פירוש נוסף ערך זה עוסק בכיוון המצביע ישירות "מעל" מיקום מסוים. אם התכוונתם למשמעות אחרת, ראו זניט.
המחשת כיוון הזניט
**זֵנִיט** היא, באופן כללי, כיוון המצביע ישירות "מעל" מיקום מסוים (אנך, ניצב).

באסטרונומיה מוגדרת תפיסת "מעל" כנגדית לכוח הכבידה בכל מקום נתון. המונח "זניט" משמש גם לייצוג הנקודה הגבוהה ביותר הנראית לעין, בתצפית על מהלכו של גוף שמימי במסלולו סביב לנקודה מוגדרת כלשהי.

המונח לנקודה המקבילה לזניט (בכיוון כח הכבידה) הוא "נדיר" או "נאדיר".

כיוון הזניט חופף בקירוב לקו המרידיאן המקומי, אך אינו זהה לו. החפיפה בין שני המונחים אינה מלאה מפני שקו המרידיאן מוגדר במונחים של סיבוב עצמי המאפיינים גוף שמימי, לא במונחים של שדה כח המשיכה שלו. כיוון הזניט וקו המרידיאן עולים בקנה אחד רק עבור גוף סימטרי המסתובב על צירו באופן מושלם ללא סטיות. בכדור הארץ, ציר הסיבוב אינו קבוע ביחס לכדור אלא משתנה (למשל עקב גאות ושפל), כך שלעומת הזניט, לא ניתן להתייחס אל קו המרידיאן כאל קבוע מוחלט.

מקור המילה
----------

המילה זניט היא במקור שיבוש למילה הערבית Zeenath כמו Samt ("יופיו של כיוון / נתיב"), נהגתה כ-Sent, לפי סופרים של ימי הביניים (במהלך המאה ה-14), בביטוי سمت الرأس (Samt ar-râs "נתיב מעל הראש").

כיוון הזניט
-----------

הזניט מצביעה אל עבר השמש רק באזור הטרופי, בין חוג הגדי לבין חוג הסרטן. כשהזניט מצביעה אל עבר השמש, האירוע חל ב"חצות היום", בצהרון, במצהר. בתחום האזור הטרופי, חוצה השמש את הזניט פעמיים בשנה בכל נקודה גאוגרפית. בקווי הרוחב המרכזיים באזור הטרופי, מתרחשת התופעה בזמנים הבאים:

* בקו המשווה - הזניט מצביעה אל השמש בכל אחד משני ימי השוויון בשנה
* בחוג הסרטן - הזניט מצביעה אל השמש ב-21 ביוני (למשל בעיר אסואן במצרים)
* בחוג הגדי - הזניט מצביעה אל השמש ב-21 בדצמבר

שימוש
-----

בזניט עושים שימוש לשתי מטרות. כיוון הזניט משמש כנקודת הכיוון במדידת הזווית בין כדור הארץ לבין גרמי שמים אחרים (כוכב, מערכת כוכבים), והוא גם מגדיר את אחד מצירי האופקיות בתיאום מערכות תצפית אסטרונומיות.
לנקודת הזניט ישנה גם חשיבות רבה במפות אסטרולוגיות, והיא זו שעל פיה נקבע הבית ה-10, או נקודת ה-MC.

קישורים חיצוניים
----------------

ויקימילון ערך מילוני בנושא **זניט,**  בוויקימילון 

* זניט, באתר אנציקלופדיה בריטניקה (באנגלית)

הערות שוליים
------------

1. ↑  zenith – podictionary 856, באתר Podictionary
**זניט-2** (ברוסית: **«Зенит-2»**) היה מועדון כדורסל רוסי מקצועני מהעיר סנקט פטרבורג שהתמודד בסופרליגה הרוסית בכדורסל ושימש כקבוצת המילואים של מועדון הכדורסל זניט.

היסטוריה
--------

הקבוצה הוקמה על בסיס קבוצת טריומף-2 שהייתה קבוצת המילואים של מועדון טריומף ליוברצי על חורבותיו קמה זניט והשתתף בליגת הנוער המאוחדת של VTB. באוגוסט 2017 נודע כי הוקמה קבוצת מילואים בשם "זניט-פארם" שתתמודד בסופרליגה-1, השנייה בחשיבותה במערך ליגות הכדורסל. אנדריי נוביקוב מונה למאמן הראשי של הקבוצה, גנאדי שצ'טינין מונה לעוזר המאמן.

ב-23 בספטמבר 2017, זניט-פארם שיחקה את המשחק הרשמי הראשון שלה, במשחק החוץ נגד ספרטק פרימוריה שניצחה אותה בתוצאה 61:96.

ב-14 באוקטובר 2018, זניט-פארם שיחקה משחק ידידות מול קבוצת הכוכבים של איגוד הכדורסל האמריקני לנוער, JBA. המשחק הסתיים בתוצאה 114:121 לטובת נבחרת JBA.

לפני פתיחת עונת 2019/2020 הוחלט לשנות את שמה של זניט-פארם לזניט -2 ולרשום את הקבוצה לסופרליגה-2, השלישית בחשיבותה. הקבוצה המחודשת הורכבה משחקנים צעירים שעל פי התקנות הייתה להם הזכות לשחק בליגת הנוער המאוחדת VTB וכדורסלנים, שבמידת הצורך יוכלו להיות מעורבים בהרכב הבוגר של זניט. על פי תוצאות העונה שהסתיימה זניט-2 סיימה במקום השמיני, לאחר שניצחה 19 ניצחונות ב-36 מפגשים, עד להפסקת העונה בשל התפרצות נגיף הקורונה ברוסיה.

באוגוסט 2020 הנהלת מועדון הכדורסל זניט החליטה לנטוש זמנית את הפרויקט וזניט-2 לא נרשמה לסופרליגה-2.

הישגים לפי עונה
---------------

| עונה | סופרליגה 1 | סופרליגה 2 | גביע רוסיה |
| --- | --- | --- | --- |
| **2017/2018** | מקום 13 | - | - |
| **2018/2019** | מקום 15 | - | - |
| **2019/2020** | - | מקום 8 | סיבוב ראשון |

סגל
---

### שחקנים נודעים

* רוסיהרוסיה מקסים קרוואנן

### מאמנים ראשיים

* 2017—2018 רוסיהרוסיה אנדריי נוביקוב
* 2018—2019 רוסיהרוסיה דניס טימאקוב
* 2019—2020 רוסיהרוסיה אלכסנדר מיכאילוב

הערות שוליים
------------

1. ↑  Баскетбольный клуб «Зенит» заявил фарм-команду в Суперлигу-1
2. ↑  «Зенит-Фарм» дебютировал в Суперлиге 1
3. ↑  «Зенит-Фарм» сыграет со сборной JBA
4. ↑  Зенит-Фарм дал бой сборной звезд JBA
5. ↑  С нового сезона «Зенит» изменяет систему подготовки спортивного резерва
6. ↑  Спасибо за сезон, Зенит-2!
7. ↑  Изменения в тренерских штабах резервных команд
8. ↑  Александр Михайлов возглавил «Зенит-2»